Begge disse verkene var med på verdensutstillingen i Paris i 1900, der Utsond fikk gullmedalje. «Helhesten» ble senere utstilt på Jubileumsutstillingen på Frogner i 1914 før den ble flyttet til Sjømannsskolen der den har fått en plassering som understreker tematikken i skulpturen. Han har også utført monumentet over Johan Sebastian Welhaven; det har fått plass på hjørnet av Skovveien og Briskebyveien i hovedstaden, ikke langt fra stedet der dikteren bodde de siste årene av sitt liv. Monumentet ble avduket i 1908, godt og vel 100 år etter Welhavens fødsel 22. desember 1807. Han utformet preget til 2-krone minnemynten til grunnlovsjubileet i 1914.